Suster SCMM

Suster SCMM ma Kongregasi SCMM (itaria göi lakaoni ia ba li Indonesia Suster Belaskasih) no sambua wa'awösa ba wa'alowalangi (li Indonesia religius) bakha ba Gereja Katolik, ya'ia da'ö ira'alawe sangoniagö fa'aurira khö Keriso faoma hölu si lö mamalö (li Indonesia kaul kekal), irege lö mongambatö ira. 

So ndra suster SCMM andre ba zi önö nahia ba Danö Niha: Amandraya, Hilini'ondrasi, Telukdalam, Gunungsitoli, Tuhemberua ba Lahewa. Tuho halöŵöra ya'ia sekola (TK, SD, SMP, SMA) ba klinik (RSU Stella Maris ba Telukdalam ba Klinik Tabita ba Gunungsitoli).

Ifasindro kongregasi SCMM andre (ba furi hö kongregasi CMM) me 1832 P. Joannes Zwijsen ba Tilburg, Belanda. I'ila wa arakhagö fefu niha samati si so ba paroki-nia no niha simanga gazi nigazi ma'ö-ma'ökhö (li Indonesia buruh harian), irege heŵa'ae abölö mohalöŵö ira, lö sa'atö aetu lumana ira. Tuho halöŵö ndra suster SCMM ba frater CMM ba wame'e famahaö khö ndraono niha si lumana ba ba wamaeri niha sofökhö. Andrö göi mbörö wö asese lakaoni ira suster belaskasih irugi ma'ökhö.

Iada'a no so ndra suster SCMM andre ba zi sagörö ulidanö: Belanda, Belgia, Brasil, Indonesia, Filipina, Britania Raya, Timor Leste ba ba Amerika Serikat.

Me Juli 2023 tefili Sr. Sofiani Warasi, SCMM, samösa nono niha moroi ba Gidö, tobali sondrönia'ö khö ndra Suster SCMM ba zi sagörö ulidanö (li Inggris superior general).

Tola ta'ila hadia samösa suster tefaböbö ba wa'awösa andre na labe'e furi döira SCMM, simane töi suster moroi ba Gidö andrö yaŵa Sr. Sofiani Warasi, SCMM.

Khai-khai baero 

 Suster SCMM ba Indonesia: https://www.scmm.or.id
 Nahia so ndra Suster SCMM ba Indonesia: https://sistersofcharity.nl/en/indonesia

Umbu 

Kategori:Agama
Kategori:Gereja Katolik
Kategori:Kongregasi religius